**Turu-uuring „Erinevad külmutatud tooted, kala, muna ning lihatooted“**

**1. Turu-uuringu eesmärk**

Aktsiaselts Rakvere Haigla on ette valmistamas toiduainete/toodete hankimist, millise tulemusena soovitakse osta erinevaid külmutatud tooteid (sea- ja veiseliha, kala, broileriliha/kanaliha, juurvilju ja marju), vorstitooteid, suitsutatud tooteid, konserve, jäätiseid ja kanamune. Turu-uuringu Lisa 1 - Tehniline kirjeldus ja detailse hinnapakkumuse vorm on jagatud 13 osaks.

Turu-uuringu eesmärk on kaardistada hangitava kauba turusituatsiooni, võimalike pakkujate olemasolu, hinnatasemeid, tarneaegu ja muid olulisi kriteeriume. Turu-uuring ei ole hankemenetluse tegevus. Uuringus osalejate poolt edastatav info on pakkujate poolt indikatiivse ja mittesiduva iseloomuga. Turu-uuringus osalemine on vabatahtlik. Uuringu läbiviija ei avalda turu-uuringu käigus esitatud andmeid kolmandatele osapooltele, kogu infot käsitletakse kui asutusesiseseks kasutamiseks mõeldud informatsiooni.

Eeltoodust tulenevalt kutsub hankija turu-uuringus osalema tootjaid ning võimalikke jae- ja hulgimüüjaid, paludes esitada/täita ettepanekule lisatud Lisa 1 – Tehniline kirjeldus ja detailse hinnapakkumuse vorm. Turu-uuringu tulemused on hankija jaoks vajalikud otsustamaks hankeliigi valikul ja hankemenetluse läbiviimiseks.

**2. Osalemise tingimused**

Turu-uuringus osalejatel palume esitada „Lisa 1- Tehniline kirjeldus ja detailise pakkumuse vorm“ hankijale esimesel võimalusel, **kuid seejuures hiljemalt 18.08.2025.a kell 11:00**.

Lisa 1 - Tehniline kirjeldus ja detailise hinnapakkumuse vorm koos andmetega palume saata Aktsiaselts Rakvere Haigla hankehaldurile aadressil: hange@rh.ee

07.08.2025

Aktsiaselts Rakvere Haigla